న్యూఢిల్లీ: భారత ఆర్మీ... క్రమశిక్షణ, సహనం, సహకారంలో దేశానికే ఆదర్శవంతమైన సంస్థ.... అయితే జమ్మూకాశ్మీర్లోని అల్లరిమూకల విపరీత చేష్టలకు విసిగిపోయి ఆత్మరక్షణ కోసం చేసిన ఓ ప్రయోగం వికటించడంతో విమర్శలపాలైంది. ఈ నెల 9న శ్రీనగర్లో జరిగిన ఓ ఉపఎన్నిక సందర్భంగా తమపైకి అల్లరిమూకలు రాళ్లువిసురుతుండడంతో.. ఓ వ్యక్తిని ఆర్మీజీపు ముందు కట్టుకుని వెళ్లినట్టు వీడియో బయటికి వచ్చింది. దీంతో ఆర్మీని తప్పుపడుతూ రిటైర్డ్ ఆర్మీ లెఫ్ట్నెంట్ జనరల్ హెచ్ఎస్ పనాగ్ ట్విటర్లో ఆగ్రహం వ్యక్తం చేశారు. ‘‘ఈ సంఘటన భారత ఆర్మీని, దేశాన్ని ఎప్పటికీ వెంటాడుతుంది’’ అని పనాగ్ ట్విటర్లో పేర్కొన్నారు. ఆయన చేసిన వ్యాఖ్యలకు ఇప్పుడు పెద్దఎత్తున మద్దతు వస్తోంది.  అయితే బాలీవుడ్ గాయకుడు అభిజిత్ సహా చాలామంది నెటిజన్లు ఆయనతో విభేధించారు. పాకిస్తాన్ తరపున మాట్లాడుతున్నారంటూ ఆయన దేశభక్తిని సైతం తప్పుపట్టారు. దీంతో మాజీ సుప్రీం సీజే మార్కండేయ ఖడ్జూ జోక్యం చేసుకుంటూ... మాజీ సైనికాధికారిగా మద్దతుగా నిలిచారు. ‘‘గాడిద తన్నితే... తిరిగి దాన్ని తంతామా..?’’ అని ప్రశ్నించారు. ఎవరి మాటలను పనాగ్ పట్టించుకోవాల్సిన అవసరం లేదని సూచించారు.
newdhilly: bhaarata armi... kramasikshana, sahanam, sahakaaramlo deshanike aadarsavantamaina samstha.... ayithe jammookaashmeerloni allarimookala vipareeta cheshtalaku visigipoyi aatmarakshana kosam chesina oo prayogam vikatinchadamtho vimarsalapaalaindi. ee nela 9na srinagarlo jarigina oo upaennika sandarbhamgaa tamapaiki allarimookalu raalluvisurutundadamta.. oo vyaktini aarmeejeepu mundu kattukuni vellinattu veedio bayatiki vachindi. deentho aarmeeni tappupadutuu retired armi leftnent janaral hechs panag twiterlo aagraham vyaktam chesaru. ‘‘ee sanghatana bhaarata aarmeeni, deshaanni eppatiki ventaadutundi’’ ani panag twiterlo perkonnaru. aayana chesina vyaakhyalaku ippudu peddaettuna maddatu vastondi.  ayithe balivud gayakudu abhijit sahaa chaalaamandi netijanlu aayanatho vibhedhinchaaru. pakistan tarapuna matladutunnarantu aayana deshabhaktini saitam tappupattaaru. deentho maji supreem seeje markandeya khadju jokyam chesukuntu... maji sainikaadhikaarigaa maddatugaa nilichaaru. ‘‘gaadida tannite... tirigi daanni tantama..?’’ ani prasninchaaru. evari maatalanu panag pattinchukovaalsina avasaram ledani suuchimchaaru.